**Indokolás**

**Csikéria község Polgármesterének a**

**Csikéria község címeréről és zászlójáról, valamint Csikéria község névhasználatának rendjéről szóló …../2021. (… …) önkormányzati rendeletéhez**

**Csikéria község Polgármesterének 2021. március 18-i döntéséhez**

A jogalkotásról szóló 2010. évi CXXX. törvény (a továbbiakban: Jat.) 18. § (1) bekezdése szerint *„A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.”.* A Jat. felhívott rendelkezésére tekintettel a jogszabálytervezet szabályozási indokai az alábbiak:

**Általános indokolás**

A jogszabályok - köztük az önkormányzati rendeletek - tartalmi és technikai deregulációja kiemelt jogpolitikai célkitűzés.

A Jat. 21. §-a szerint a jegyző feladata a megalkotott önkormányzati rendeletek hatályosulásának figyelemmel kísérése. A 22. §-a kimondja, hogy a jogalkalmazás és az utólagos hatásvizsgálat tapasztalatait is figyelembe véve önkormányzati rendelet esetén a jegyző gondoskodik arról, hogy a tárgykört érintő új jogi szabályozás vagy módosítás megalkotása során jogszabályi rendelkezések hatályon kívül helyezésére, illetve megfelelő módosítására kerüljön sor.

Csikéria község címeréről és zászlójáról, szóló rendelet még 1999. évben született, több, már hatályon kívül helyezett jogszabályi rendelkezést valamint sok-sok pontatlan hivatkozást tartalmaz. Emiatt szükséges volt annak felülvizsgálata, mely után arra a következtetésre jutottunk, hogy készülnie kell egy új, jelen helyzetnek megfelelő rendeletnek, egyúttal a régi rendeletet hatályon kívül helyezzük.

**Részletes indokolás**

1. § a tartalmazza a címer leírását

2. § a címer használatának köre és módja

3. a címer használatának engedélyezése

4. § a zászló leírása

5. § a zászló használatának köre

6. § a zászló használatának módja

7. § a jelképhasználat engedélyezése

8. § a jelképhasználat engedélyezési eljárása

9. § a jelképek használatára kiadott engedélyek nyilvántartása

10. § a településnév használata

11. § a településnév engedélyezésére irányuló kérelem tartalma

12. § a névhasználatra vonatkozó engedély tartalma

13. § a településnév használatára vonatkozó engedély megtagadása, elutasítása, visszavonása

14.-15. § záró rendelkezések